  Майя Бывальцева Москваын удмурт йӧскалык шулдыръяськон дырозь арня кылиз. Гербер «Эрмитаж» садын 1-тӥ пӧсьтолэзе ортчоз. Россилэн шоркараз праздник кунетӥзэ радъяськоз ни. Праздниклэн валтӥсь ужпумез — Москваын улӥсьёсты удмурт лулчеберет тодматон, пусъё радъясьёсыз. Куноосты трос тунсыкоез возьма. Фестивальын сюан йылолъёсты возьматозы. Соосын пӧлын куран но айшон дӥсян. Озьы ик шулдыръяськонэ лыктэмъёс Тол Бабаен но Лӧпшо Педунен тодматскыны, эшъёссылы «Ижкарысь открыткаез» келяны быгатозы. Ужбергатонэн тунсыкъяськисьёсты Василий Мунтянлэн лекцияз возьмало. Со банкын ужзэ кельтӥз но аспӧртэм ӵектоссэ кутскиз — «Рубашка на заказ». Туннэ солэн кӧня ке сюрс басьяськисьёсыз, дэремъёссэ улосвыл тӧроос но нулло. Шулдыръяськонлэн радлыкеныз Москваысь  тодматскыны луэ. Тодэ вайытом, «Эрмитаж» садын ортчоно Гербер шулдыръяськонлэн мереткылэз (девизэз) «Лэсьтэмын Удмуртиын» луоз. Россилэн шоркараз улӥсьёс но куноос удмуртъёслэсь шудонъёссэс, эктонъёссэс но кырӟанъёссэс учкем сяна, Удмуртилэн туризмъя, инвестициосъя но экономикая луонлыкъёсыныз тодматскыны быгатозы. Тегъёс: Лулчеберет Москва Удмуртия йӧскалыклулчеберет Гербер удмуртъёс праздникъёс  